section_heading: PET
paragraph_text: desno|mini|Commodore PET (1977) Koristeći višak novca dobiven od Goulda za spas kompanije, Jack Tramiel 1976. počinje kupovati tvrtke koje proizvode dijelove za kalkulatore. Cilj kupnji bila je izgradnja Commodore Internationala kao tvrtke koja posjeduje cjelokupnu proizvodnu liniju i ne ovisi o drugim kompanijama, čime bi smanjio cijenu konačnog proizvoda. Najvažnija od svih akvizicija bila je kupnja MOS technology, koja je proizvodila procesor MOS 6502 i računalo KIM-1. Zajedno s ovom kupovinom Jack Tramiel od Microsofta jednokratnom uplatom kupuje operativni sustav kojega će, zauvijek besplatno, moći koristiti Commodore International. Microsoft nakon ovog posla neće više nikada sklapati slične ugovore. Sljedeće 1977. Commodore počinje s prodajom svog prvog računala imena PET. Najavljene cijena ovog računala od 495 $ bila je pravi šok za druge računalne proizvođače koji prodaju svoje proizvode po 2500 $. Prvobitna Tramielova namjera bila je privući kupce s PET-om, a zatim im prodati kalkulatore, međutim kako su svi tražili to računalo došlo je do promjena i pojave novih financijskih problema. Bez obzira na posjedovanje proizvoda koji svi žele, Commodore se nalazi pred bankrotom i nema novca za njegovu proizvodnju. Kao izlaz, Commodore počinje tražiti plaćanje 2 mjeseca unaprijed, čak i od trgovaca koji će ga prodavati. Plan na kraju plan uspijeva, ali potražnja za novcem stvorila je zanimljivu situaciju. PET se prodavao u SAD po cijeni od 795 $ dok je u Velikoj Britaniji cijena postavljena na 1295 $. Kako je računala bilo isplativije prodavati na istočnoj obali Atlantika, Commodore će svoju prodaju preusmjeriti ondje i time izgubiti prvu priliku za osvajanje američkog tržišta.